CELEX: 32017R0060
Language: lv
Date: 2016-12-14 00:00:00
Title: Komisijas Īstenošanas regula (ES) 2017/60 (2016. gada 14. decembris) par atļauju izmantot izoeigenolu par barības piedevu cūkām, atgremotājiem un zirgiem, izņemot dzīvniekiem, no kuriem iegūst pienu lietošanai pārtikā, un lolojumdzīvniekiem (Dokuments attiecas uz EEZ. )

17.1.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 13/177
               
            KOMISIJAS ĪSTENOŠANAS REGULA (ES) 2017/60
      (2016. gada 14. decembris)
      par atļauju izmantot izoeigenolu par barības piedevu cūkām, atgremotājiem un zirgiem, izņemot dzīvniekiem, no kuriem iegūst pienu lietošanai pārtikā, un lolojumdzīvniekiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
               
            
                  (2)
               
               
                  Izoeigenolu saskaņā ar Direktīvu 70/524/EEK bez termiņa ierobežojuma atļāva izmantot par barības piedevu visu sugu dzīvniekiem. Pēc tam minēto līdzekli saskaņā ar Regulas (EK) Nr. 1831/2003 10. panta 1. punktu kā esošu lopbarības līdzekli ierakstīja Lopbarības piedevu reģistrā.
               
            
                  (3)
               
               
                  Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums no jauna izvērtēt izoeigenolu kā barības piedevu visu sugu dzīvniekiem, izņemot mājputniem, atgremotājiem, no kuriem iegūst pienu lietošanai pārtikā, un zivīm. Pieteikuma iesniedzējs lūdza minēto piedevu klasificēt piedevu kategorijā “organoleptiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
               
            
                  (4)
               
               
                  Eiropas Pārtikas nekaitīguma iestāde (“Iestāde”) 2011. gada 14. decembra atzinumā (3) secināja, ka ar piedāvātajiem lietošanas nosacījumiem izoeigenols, lietots barībā, nelabvēlīgi neietekmē dzīvnieku veselību, cilvēka veselību vai vidi. Izoeigenolu nevajadzētu atļaut attiecībā uz tām zīdītāju sugu kategorijām, no kuru dzīvniekiem iegūst pārtikā lietojamu pienu. Turklāt Iestāde secināja, ka izoeigenola funkcija barībā ir līdzīga tā funkcijai pārtikā. Iestāde jau ir secinājusi, ka pārtikā izoeigenols ir iedarbīgs, jo tas pastiprina pārtikas smaržu vai garšas īpašības. Tāpēc minēto secinājumu var ekstrapolēt attiecībā uz barību. Iestāde secināja, ka būtu jāizvairās no vienlaicīgas izmantošanas barībā un dzeramajā ūdenī. Tomēr šīs vielas var izmantot barības maisījumos, ko izbaro, iejauktus ūdenī.
               
            
                  (5)
               
               
                  Lai būtu iespējama labāka kontrole, būtu jānosaka ierobežojumi un nosacījumi. Ņemot vērā iestādes veikto atkārtoto izvērtēšanu un to, ka nekaitīguma apsvērumi neprasa noteikt maksimālo saturu, uz piedevas etiķetes būtu jānorāda ieteicamais saturs. Ja šāds saturs ir pārsniegts, uz premiksu, barības maisījumu un barības sastāvdaļu etiķetes būtu jānorāda noteikta informācija.
               
            
                  (6)
               
               
                  Iestāde secināja, ka izoeigenols kairina elpceļus, ādu un acis, kā arī sensibilizē ādu un elpceļus. Tāpēc būtu jāveic attiecīgi aizsargpasākumi. Iestāde uzskata, ka nav nepieciešamas īpašas prasības attiecībā uz uzraudzību pēc laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
               
            
                  (7)
               
               
                  Attiecīgās vielas novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc būtu jāļauj šo vielu lietot atbilstīgi šīs regulas pielikumam.
               
            
                  (8)
               
               
                  Nekaitīguma apsvērumi neprasa tūlīt piemērot minētās vielas atļaujas nosacījumu izmaiņas, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
               
            
                  (9)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Atļauja
      Pielikumā specificēto vielu, kas klasificējama piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”, ir atļauts izmantot par dzīvnieku barības piedevu atbilstīgi minētajā pielikumā izklāstītajiem nosacījumiem.
      2. pants
      Pārejas pasākumi
      1.   Pielikumā specificēto vielu un šo vielu saturošos premiksus, kuri ražoti un marķēti pirms 2017. gada 6. augusta saskaņā ar noteikumiem, kas bija piemērojami pirms 2017. gada 6. februāra, arī turpmāk drīkst laist tirgū un lietot, līdz beidzas esošie krājumi.
      2.   Tādus pielikumā specificēto vielu saturošus barības maisījumus un barības sastāvdaļas, kuri paredzēti produktīviem dzīvniekiem un ražoti un marķēti pirms 2018. gada 6. februāra saskaņā ar noteikumiem, kas bija piemērojami pirms 2017. gada 6. februāra, arī turpmāk drīkst laist tirgū un lietot, līdz beidzas esošie krājumi.
      3.   Tādus pielikumā specificēto vielu saturošus barības maisījumus un barības sastāvdaļas, kuri paredzēti neproduktīviem dzīvniekiem un ražoti un marķēti pirms 2019. gada 6. februāra saskaņā ar noteikumiem, kas bija piemērojami pirms 2017. gada 6. februāra, arī turpmāk drīkst laist tirgū un lietot, līdz beidzas esošie krājumi.
      3. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 14. decembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
      
         (3)  EFSA Journal 2012; 10(1):2532.
      
         PIELIKUMS
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analītiskā metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     mg aktīvās vielas uz kg kompleksās barības ar mitruma saturu 12 %
                  
               
                     
                        Kategorija: organoleptiskās piedevas. Funkcionālā grupa: aromatizējošas sastāvdaļas
                     
                  
               
                     2b04004
                  
                  
                     —
                  
                  
                     Izoeigenols
                  
                  
                     
                        Piedevas sastāvs
                     
                     Izoeigenols
                     
                        Aktīvās vielas raksturojums
                     
                     Izoeigenols
                     Ražo ķīmiskā sintēzē
                     Tīrība: vismaz 99 %
                     Ķīmiskā formula: C10H12O2
                     
                     
                        CAS Nr.: 97-54-1
                     
                        FLAVIS Nr. 04.004
                     
                        Analīzes metode
                         (1)
                     
                     Izoeigenola noteikšanai barības piedevā un barību aromatizējošos premiksos:
                     gāzu hromatogrāfija/masspektrometrija ar aizturlaika bloķēšanu GC-MS-RTL.
                  
                  
                     Cūkas
                     Atgremotāji un zirgi, izņemot dzīvniekus, no kuriem iegūst pienu lietošanai pārtikā
                     Lolojumdzīvnieki
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Barībā piedevu iekļauj premiksa veidā.
                              
                           
                                 2.
                              
                              
                                 Piedevas un premiksu lietošanas norādījumos norāda glabāšanas un stabilitātes nosacījumus.
                              
                           
                                 3.
                              
                              
                                 Ieteicamais maksimālais aktīvās vielas saturs ir:
                                 5 mg uz kg kompleksās barības ar mitruma saturu 12 %.
                              
                           
                                 4.
                              
                              
                                 Uz piedevas etiķetes ir šāda norāde:
                                 “Ieteicamais maksimālais aktīvās vielas saturs kompleksajā barībā ar mitruma saturu 12 %: 5 mg/kg.”
                              
                           
                                 5.
                              
                              
                                 Premiksu, barības sastāvdaļu un barības maisījumu marķējumā attiecīgās funkcionālās grupas nosaukums, piedevas nosaukums, identifikācijas numurs un pievienotais aktīvās vielas daudzums jānorāda, ja kompleksajā barībā ar mitruma saturu 12 % ir pārsniegts šāds aktīvās vielas saturs: 5 mg/kg.
                              
                           
                                 6.
                              
                              
                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp aizsargbrilles un cimdus.
                              
                           
                  
                     2027. gada 6. februāris
                  
               
            (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports